जनप्रतिनिधि सम्मान समारोह कल
लक्ष्मणगढ़| विधानसभामें नेता प्रतिपक्ष रामेश्वर डूडी शुक्रवार को लक्ष्मणगढ़ आएंगे। पंचायत समिति प्रधान उर्मिला देवी एवं कार्यक्रम संयोजक मनोज सारण ने बताया कि वे जनप्रतिनिधि सम्मान समारोह में मुख्य अतिथि होंगे। हाईवे पर स्थित देवालय में होने वाले क्षेत्र के जनप्रतिनिधियों के सम्मान समारोह की अध्यक्षता विधायक गोविंदसिंह डोटासरा करेंगे। सीकर सभापति जीवण खां, पालिकाध्यक्ष चांदनी शर्मा एवं मंडी समिति अध्यक्ष राजेंद्र पाटोदा अतिथि होंगे।
नवनिर्मितपार्किंग का उद्घाटन आज
दांतारामगढ़|पंचायतसमिति परिसर में नवनिर्मित पार्किंग का उद्घाटन गुरुवार को सांसद सुमेधानंद सरस्वती करेंगे। विकास अधिकारी जितेंद्र सिंह ने बताया कि इस दौरान भाजपा राष्ट्रीय परिषद के सदस्य शिवनाथ सिंह पचार, नीमकाथाना विधायक प्रेमसिंह बाजौर, पूर्व विधायक हरीश कुमावत सहित अनेक लोग मौजूद रहेंगे।
स्वामीश्रद्धानंद का बलिदान दिवस मनाया
लक्ष्मणगढ़|स्वतंत्रतासंग्राम सेनानी आर्य समाजी संत गुरुकुल कांगड़ी विश्वविद्यालय के संस्थापक स्वामी श्रद्धानंद का बलिदान दिवस बुधवार को मनाया गया। समग्र सेवा सद्विचार सृष्टि के अध्यक्ष ओमप्रकाश भारती ने बताया कि संगठन की ओर से बुधवार को बलिदान दिवस मनाया गया। व्यभिचार, मांसाहार आदि दुर्गुणों में प्रारंभिक जीवन जीने के बाद अच्छी संगति की वजह से महान संत बनने तक के उनके वृतांत को बोर्ड लेखन द्वारा प्रदर्शित किया गया।
विद्यार्थियोंको स्वेटर वितरित
फतेहपुर|राजकीयसुभाष उच्च प्राथमिक विद्यालय में बुधवार को विद्यार्थियों को स्वेटर वितरित किए गए। प्रधानाचार्य पन्नाराम ने बताया कि झाबरसिंह बिजारणियां द्वारा विद्यार्थियों को सौ स्वेटर वितरित किए गए। इस दौरान बीईईओ नरेंद्र शर्मा, पार्षद गणपतराम भागीरथ हुड्डा सहित अनेक लोग मौजूद थे।
अंकितबने बाल संसद के प्रधान
लक्ष्मणगढ़|राजकीयआदर्श सीनियर स्कूल घस्सू-माधोपुरा में बुधवार को बाल संसद का गठन किया गया। प्रभारी सागरमल शर्मा ने बताया कि संस्था प्रधान राजूराम के सानिध्य में गठित बाल संसद में अंकित महला को प्रधान मंत्री, असलम को खेल मंत्री, युवराज को शिक्षा, विक्रम धायल पर्यावरण, अनिल महला स्वास्थ्य, मनीषा चंदेलिया सांस्कृतिक, हेमंत कुमावत बागवानी मंत्री बनाए गए। इस अवसर पर कृष्ण कुमार शर्मा, महावीर प्रसाद ओला, हवासिंह जाखड़ सहित स्टाफ सदस्य उपस्थित रहे।
बीमारीसे चार दर्जन पशुओं की मौत
फतेहपुर|गांवनबीपुरा में बीमारी से करीब चार दर्जन पशुओं की मौत हो गई। सतीश राबिया ने बताया कि पिछले 10 दिन से गांव में जानवरों में मुहाव बीमारी फैल रही है। इससे चार दर्जन पशु भेड़, बकरी, भैंस आदि की मौत हो चुकी है। अभी भी गांव में करीब 20 पशु बीमारी से ग्रसित हैं। ग्रामीणों में इस बात को लेकर आक्रोश है कि पशुपालन विभाग गांव में पशुओं की बीमारियों की रोकथाम के लिए प्रयास नहीं कर रहा है। ऐसे में ग्रामीणों को बड़ी संख्या में पशुधन का नुकसान हो रहा है।
लोसलमें माकपा का सम्मेलन आज
लोसल|भारतकी जनवादी नौजवान सभा का सम्मेलन गुरुवार को धोद रोड पर होगा। सम्मेलन में पूर्व विधायक पेमाराम, जिला परिषद सदस्य पन्नालाल, उस्मान खान डीवाईएफआई महासचिव रामरतन बगडिय़ा सहित कई पदाधिकारी भाग लेंगे। सम्मेलन के बाद लोसल कमेटी का गठन किया जाएगा।
श्रीमद्भागवत कथा 26 से
लोसल|साबूचेरिटेबल ट्रस्ट द्वारा सात दिवसीय श्रीमद् भागवत कथा शनिवार से शुरू होगी। आचार्य रमाकांत गोस्वामी कथा का वाचन करेंगे। कथा से पूर्व सुबह कलश यात्रा निकाली जाएगी।
अलफसरमें युवाओं ने की सफाई
फतेहपुर|ग्रामअलफसर में युवाओं ने अभियान चलाकर गांव में स्कूल सहित अन्य प्रमुख स्थानों पर श्रमदान कर सफाई की। गांव के 70 से अधिक युवाओं ने राजकीय स्कूल, हरिजन बस्ती, मुख्य चौपाल, पूर्वी मोहल्ला आदि में कचरा उठाया नालियों की सफाई की। महिपाल महला, दिलशेर खान, जुगल स्वामी, डॉ. मनोज, पंकज शर्मा, जनार्दन, टोनू, किशन राहुल आदि युवाओं ने सफाई की। युवाओं ने गांववासियों से अपने घरों के अागे सोख्ता खड्डा बनाने की अपील भी की।
मनीषानेहरा भाषण में प्रथम
फतेहपुर|राजकीयनेवटिया सीसै में हुई तहसील स्तरीय सृजनात्मक प्रतियोगिता में राउमावि हरसावा बड़ा की छात्रा मनीषा नेहरा आशुभाषण में प्रथम तथा चित्रकला में दिव्या सारस्वत प्रथम, मोनिका धायल ने निबंध प्रतियोगिता में प्रथम और क्विज प्रतियोगिता में प्रकाश सिंह द्वितीय रहा। प्राचार्य द्वारका प्रसाद सारस्वत ने बताया कि विजेता विद्यार्थी 20 जनवरी से होने वाली जिलास्तरीय प्रतियोगिता में भाग लेंगे।
सफाईव्यवस्था सुधारने की मांग
रामगढ़शेखावाटी| कस्बेके नेहरू मोहल्ला सहित अन्य क्षेत्रों में सफाई व्यवस्था सुधारने की मांग लोगों ने की है। वार्ड आठ के ललितकुमार ने बताया कि पालिका को ज्ञापन देकर नेहरू मोहल्ला के वार्ड आठ 25 सहित आसपास के क्षेत्रों की सफाई व्यवस्था दुरुस्त कराने की मांग लोगों ने प्रशासन से की है।
npi_Deva bho_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva npi_Deva awa_Deva awa_Deva awa_Deva hin_Deva hin_Deva hin_Deva awa_Deva hin_Deva hin_Deva